ইন ইয়র হাউজ ৮: বিওয়ার অব ডগ
ইন ইয়র হাউজ (এছাড়াও ইন ইয়র হাউজ: বিওয়ার অব ডগ অথবা ইন ইয়র হাউজ ৮ নামে পরিচিত) একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি ইন ইয়র হাউজ কালানুক্রমিকের অধীনে প্রচারিত অষ্টম অনুষ্ঠান ছিল। এই অনুষ্ঠানটি ১৯৯৬ সালের ২৬ ও ২৮শে মে তারিখে যথাক্রমে মার্কিন যুক্তরাষ্ট্রের দক্ষিণ ক্যারোলাইনার ফ্লোরেন্সের ফ্লোরেন্স সিভিক সেন্টার ও নর্থ চার্লস্টনের নর্থ চার্লস্টন কলিসিয়ামে অনুষ্ঠিত হয়েছে। প্রাক-প্রদর্শনে আটটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের সর্বশেষ ম্যাচে মার্ক মেরো একক ম্যাচে হান্টার হার্স্ট হেমসলিকে পরাজিত করেছে। অন্যান্য শীর্ষস্থানীয় ম্যাচে, সাভিও ভেগা ক্যারিবিয়ান স্ট্র্যাপ ম্যাচে স্টোন কোল্ড স্টিভ অস্টিনকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে গোল্ডাস্ট দি আন্ডারটেকারকে পিনফলের মাধ্যমে পরাজিত করেছে।